Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 821/11/1105	Bratislava V, 30.4.2012
EEČ : 2-12-206-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
- hoci mu z ustanovenia § 62 Zákona č. 36/2005 Z. z. o rodine vyplývala povinnosť prispievať na výživu svojho syna XXXXX, nar. XXXXX, bytom XXXXX a hoci mu bol rozsah tejto povinnosti deklarovaný rozsudkom Okresného súdu v Bratislave I, č. k. XXXXX XXXXX XXXXX zo dňa XXXXX ktorý nadobudol právoplatnosť dňa 16.09.1997 v sume 33,19,Eur mesačne, ktorou sumou je povinný prispievať vždy do 10. dňa v mesiaci vopred po dosiahnutí jeho plnoletosti k jeho rukám, si túto povinnosť zanedbával v období od mája 2011 do novembra 2011 vrátane, čím mu na bežnom výživnom za uvedené obdobie vznikol dlh vo výške 199,33 Eur,
	Uvedeného konania sa XXXXX dopustil napriek tomu, že bol rozsudkom Okresného súdu XXXXX V sp. zn. XXXXX XXXXX XXXXX zo dňa 14.04.2011, právoplatným dňa 12.05.2011 odsúdený za prečin zanedbania povinnej výživy podľa § 207 ods. 1, ods. 3 písm. b) Tr. zák.,  

Právna veta:
lebo zanikla trestnosť činu
Odôvodnenie:
Vyšetrovateľ PZ, OKP OR PZ XXXXX V uznesením sp. zn. ORP-1088/2-OVK-B5-2011 zo dňa 21.11.2011 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Tr. zák.  
Vyšetrovateľ PZ dňa 12.04.2012 predložil prokurátorovi vyšetrovací spis s návrhom na zastavenie trestného stíhania.
	Výkonom dozoru v trestnom konaní, preskúmaním na vec sa vzťahujúceho spisového materiálu som zistil, že vo veci je dôvodné zastavenie trestného stíhania v zmysle § 215 ods. 1 písm. h)  Tr. por. s poukazom na ustanovenie § 86 písm. a) Tr. zák.  

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

V zmysle § 86 písm. a) Tr. zák. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Z predloženého spisového materiálu vyplýva, že obvinený bol povinný uhradiť na výživnom za stíhané obdobie od mája 2011 do novembra 2011 vrátane celkovo sumu vo výške 199,33 Eur. 
V priebehu stíhaného obdobia výživné neplatil. Následne uvedený dlh obvinený XXXXX uhradil v celom rozsahu k rukám poškodenému XXXXX, pričom túto úhradu dlžného výživného potvrdil vo svojej výpovedi zo dňa 04.04.2012 poškodený XXXXX. Z vyšetrovacieho spisu súčasne vyplýva, že spáchaný trestný čin nemal trvale nepriaznivé následky.

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Tr. zák. o účinnej ľútosti a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Cirman
prokurátor